stanford-oval/wikipedia huggingface dataset:
Mormonin kirja
Aikalaiskonteksti > Yhteiskunnalliset teemat

Richard L. Bushmanin mukaan Mormonin kirja kritisoi 1800-luvun alun Yhdysvaltojen arvomaailmaa, joka perustui valistukseen, kapitalismiin ja nationalismiin sekä tasavaltalaisiin ja protestanttisiin aatteisiin. Bushmanin tulkinnassa ”pakanallinen, maallinen ja kovasydäminen” Yhdysvallat on epäonnistunut, sillä se on hylännyt Jumalan. ”Mormonin kirja ehdottaa Amerikalle uutta tarkoitusta: vapauden valtakunnan sijaan siitä tulee oikeamielisyyden valtakunta.” Vaurauden tavoittelun ja epätasa-arvon sijaan ihmisten tulisi huolehtia köyhistä, intiaaneille pitää suoda oikeus Amerikan mantereeseen, ja tasavaltalaisen hallitusmuodon sijaan valta tulisi antaa Jumalan lakia seuraaville tuomareille ja kuninkaille. Raamatun muuttumaton kaanon ja ihmeiden puute tulee korvata uskonnolla, jossa kaikki kansakunnat pääsevät osalliseksi ihmeistä ja profetioista. Nationalismin korvikkeeksi Mormonin kirja tarjoaa koko ihmiskunnan laajuista Israelia. Mikäli Yhdysvallat ei kykene muistamaan Jumalaa ja palauttamaan Israelia, sen kohtalona on tuhoutua.
Vapaamuurarius oli 1820-luvun New Yorkissa kiistanalainen aihe. Mormonin kirjassa on kohtia, jotka heijastelevat aiheesta tuolloin käytyä keskustelua. Kirja käyttää salaliitoista nimitystä secret combination (suom. salainen yhteenliittymä), jolla 1800-luvun Yhdysvalloissa voitiin viitata monenlaisiin salajuoniin ja -seuroihin sekä poliittiseen kähmintää. Mormonin kirjan mukaan salaliitot ovat Saatanan työtä, tavoittelevat valtaa ja vaurautta ja edistävät tavoitteitaan petoksien ja juonien avulla. Helamanin kirjassa (2:13) ”Gadiantonin rosvojen” toiminta on johtaa koko Nefin kansan tuhoon.
Susanna Morrillin (2005) mukaan Smith suhtautui kielteisesti Yhdysvalloissa vallinneihin sukupuolirooleihin, jotka pitivät äitiä perheen moraalisena keskuksena. Naisten katsottiin olevan vastuussa miestensä ja lastensa hengellisestä hyvinvoinnista. ”Äitiyden kultti” oli kiihkeimmillään juuri 1800-luvulla. Smith halusi nostaa isän takaisin perheen ja kirkon johtoon, mikä heijastui MAP-kirkon patriarkaaliseen organisaatiorakenteeseen ja mormonismin pyhiin kirjoihin. Mormonin kirjan kuvaama yhteiskunta on mieskeskeinen, ja siinä on vain vähän naishahmoja, jotka heidätkin usein kuvataan kielteisessä valossa. Nimeltä mainitaan kuusi naista: Raamatun Eeva, Saara ja Maria sekä ei-raamatulliset Saria (Lehin vaimo), Abis (hovinainen) ja Isabel (portto).
Kirjallisuutta

Davis, William L.: Visions in a Seer Stone. Joseph Smith and the Making of the Book of Mormon.  University of North Carolina Press, 2020.  ISBN 9781469655673  (englanniksi)
Southerton, Simon: Losing a Lost Tribe. Native Americans, DNA, and the Mormon Church.  Salt Lake City:  Signature Books, 2004.  ISBN 1-56085-181-3  (englanniksi)
Enkeli Moroni ojentaa kultalevyt profeetta Joseph Smithille. C. C. A. Christensenin maalaus 1800-luvulta.
Caractors-asiakirja eli ”uudistettuja egyptiläisiä” kirjoitusmerkkejä sisältävä paperinpala.
Taiteilijan näkemys sanelutilanteesta: Smith pani ”näkykiven” hattuun ja asetti hatun kasvojensa eteen niin, että se peitti valon.
Ensipainoksen nimiösivu: ”Mormonin kirja: Mormonin käden levyihin kirjoittama kertomus, otettu Nefin levyistä”.
Jeesus nefiläisten keskuudessa. Kuvitusta vuodelta 1888.
”Abinadi esittää sanomansa kuningas Nooalle.” Arnold Fribergin maalaus 1950-luvulta.
Metodistien kokous ”toisen suuren herätyskauden” aikana. Jacques Gérard Milbertin piirros vuodelta 1819.
”Ihmeellinen kompassi” eli liahona, joka Mormonin kirjan mukaan opasti Lehin ja Nefin laivan Arabiasta Amerikkaan. Kuvitusta Mark Twainin kirjaan Koiranelämää (1872).
HMS Gloxinia (K22)

| HMS Gloxinia |
| --- | --- |
 HMS Gloxinia

Aluksen vaiheet
Rakentaja:  Harland and Wolff, Belfast
Kölinlasku:  21. maaliskuuta 1940
Laskettu vesille:  2. heinäkuuta 1940
Palveluskäyttöön:  22. elokuuta 1940
Loppuvaihe:  myyty romutettavaksi 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 x BL 4"/L45 (102 mm) Mk IX -tykki 1 x DP 3"/L50 -tykki 2 x kaksiputkista 20 mm ilmatorjuntatykkiä 2 x Mk II syvyyspomminheitintä, joihin yhteensä 40 syvyyspommia
HMS Gloxinia (viirinumero K22) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 21. maaliskuuta 1940 telakkanumerolla 1068. Alus laskettiin vesille 2. heinäkuuta ja valmistui reilua kuukautta myöhemmin 22. elokuuta.
HMS Havelock (1915)

| HMS Havelock |
| --- | --- |


Aluksen vaiheet
Rakentaja:  Harland and Wolff, Belfast
Kölinlasku:  12. joulukuuta 1914
Laskettu vesille:  29. huhtikuuta 1915
Palveluskäyttöön:  kesäkuu 1915
Loppuvaihe:  myyty 1927
Tekniset tiedot
Uppouma:  6 150 t
Pituus:  102,0 m (kokonaispituus)
Leveys:  27,4 m
Syväys:  3,1 m
Koneteho:  2 000 ihp
Nopeus:  10 solmua
Miehistöä:  198
Aseistus
Aseistus:  2 x 14"/L45 Mk II -tykkiä kaksoistornissa 2 x QF 12 naulan 18 cwt laivatykkiä 1 x QF 3 naulan ilmatorjuntatykki 1 x QF 2 naulan ilmatorjuntatykki 4 x .303 Maxim-konekivääriä
HMS Havelock oli Britannian kuninkaallisen laivaston Abercrombie-luokan monitori ensimmäisessä maailmansodassa.
Taustaa ja valmistus

Bethlehem Steelin Charles M. Schwab tarjosi 3. marraskuuta 1914 amiraliteetin ensimmäiselle merilordille Winston Churchillille käyttöön neljä neljäntoista tuuman 45 pituuskaliiperin BL Mk II kaksoistykkitornia, jotka oli tilattu Kreikan laivaston Salamista varten. Torneja ei kuitenkaan voitu toimittaa brittien kauppasaarron vuoksi saksalaiselle telakalle. Kuninkaallinen laivasto suunnitteli torneja varten monitoriluokan, joka oli suunniteltu nimenomaan rannikkomaalien tulittamiseen.
Alus tilattiin Belfastista Harland and Wolffilta, missä köli laskettiin 12. joulukuuta 1914. Alus laskettiin vesille 29. huhtikuuta 1915. Yhdysvaltain ollessa edelleen puolueeton alus nimettiin uudelleen 31. toukokuuta palvelukseen otettaessa HMS M2:ksi ja edelleen 19. kesäkuuta HMS General Grantiksi. Lopulta 21. kesäkuuta aluksen nimeksi tuli HMS Havelock.
Palvelus

Alus lähti 30. kesäkuuta 1915 Pembrokesta risteilijä HMS Junon hinaamana Mudrosiin, jonne ne saapuivat 22. heinäkuuta. Monitori suojasi ANZAC joukkojen maihinnousua Suvlanlahteen 6.-7. elokuuta. Alus siirtyi 8. elokuuta Suvlanlahteen tykistötueksi ja siihen osui 12. elokuuta neljä rannikkotykistön ampumaa kranaattia, jolloin kolme miestä haavoittui.
Tammikuussa 1916 Cape Hellesin evakuoinnin jälkeen alus palasi Britteinsaarille. Toukokuussa alus siirrettiin Lowestoftiin vartiolaivaksi, jonka tehtävänä oli suojata satamaa Saksan keisarikunnan laivaston iskuilta. Alus oli kesäkuussa 1917 kunnostettavana Tynessä, mutta lukuun ottamatta ilmahälytyksiä ja joitakin vääriä hälytyksiä se ei osallistunut sotatoimiin.
Toukokuussa 1919 alus poistettiin palveluksesta Imminghamissa. Aseistus riisuttiin kesäkuussa 1920 Portsmouthissa. Alus asetettiin myyntiin toukokuussa 1921. Alus makasi ankkurissa Portsmouthissa, kunnes se myytiin romutettavaksi kesäkuussa 1927.
Elokuvavuosi 2023

Elokuvavuosi 2023 jäi historiaan erityisesti Barbenheimeriksi kutsutusta ilmiöstä eli kahden hyvin erilaisen Hollywood-elokuvan samanaikaisesta maailmanmenestyksestä. Barbie ja Oppenheimer olivat Suomessakin vuoden katsotuimmat elokuvat. Kotimaisista elokuvista eniten katsojia keräsivät Aki Kaurismäen Kuolleet lehdet, Maria Sidin Risto Räppääjä ja villi kone, Jalmari Helanderin Sisu ja varsinkin Etelä-Pohjanmaalla monien näkemä Lapua 1976.
Helsingin Sanomat nimesi vuoden 2023 parhaiksi suomalaisiksi ensi-illoiksi Kuolleiden lehtien ohella kolttasaamenkielisen Je’vidan ja Selma Vilhusen Neljä pientä aikuista. Teatteritarjonnan ulkomaista parhaimmistoa edustivat lehden mukaan Oppenheimer ja Barbie sekä Martin McDonaghin musta komedia The Banshees of Inisherin, Charlotte Wellsin esikoispitkä Aftersun, Colm Bairêadin Hiljainen tyttö, Martin Scorsesen Killers of the Flower Moon ja Hayao Miyazakin animaatio Poika ja haikara.
Suomen katsotuimmat elokuvat

| Sijoitus | Elokuva | Katsojat 2023 |
| --- | --- | --- |
| 1 | Barbie | 680 180 |
| 2 | Oppenheimer | 395 321 |
| 3 | The Super Mario Bros. Movie | 286 546 |
| 4 | Kuolleet lehdet | 254 718 |
| 5 | Indiana Jones and the Dial of Destiny | 229 506 |
| 6 | Risto Räppääjä ja villi kone | 205 475 |
| 7 | Avatar: The Way of Water | 199 814 (Kokonaiskatsojaluku 358 362) |
| 8 | Sisu | 182 771 |
| 9 | Lapua 1976 | 171 549 |
| 10 | Saapasjalkakissa: Viimeinen toivomus | 169 445 (Kokonaiskatsojaluku 215 492) |
Ensi-iltoja > Tammi–maaliskuu

| Ensiesitys | Ensiesitys | Nimi | Tuotantoyhtiö | Näyttelijät ja tuotantoryhmä | Tyylilaji | Läh>  |
| --- | --- | --- | --- | --- | --- | --- |
| T A M M I K U U | 4 | Hamsterit | Nordisk Film | Markku Pölönen (ohj./käs.); Paula Vesala (käs.); Peter Franzén, Vilma Kinnunen, Jaakko Ohtonen, Katariina Havukainen, Satu Tuuli Karhu, Mika Nuojua, Arto Heikkilä, Emilia Mattila, Edvin Kaari, Eero Kiuru | Komedia |  |
| T A M M I K U U | 13 | M3GAN | Universal Pictures | Gerard Johnstone (ohj.); Akela Cooper (käs.);  Allison Williams, Violet McGraw, Ronny Chieng | Tieteis / Kauhu |  |
| T A M M I K U U | 27 | Sisu | Nordisk Film | Jalmari Helander (ohj./käs.); Jorma Tommila, Aksel Hennie, Jack Doolan, Mimosa Willamo, Onni Tommila | Toiminta |  |
| H E L M I K U U | 10 | Magic Mike’s Last Dance | Warner Bros. Pictures | Steven Soderbergh (ohj.); Reid Carolin (käs.); Channing Tatum, Salma Hayek Pinault | Komedia / Draama |  |
| H E L M I K U U | 10 | Skimbagirls | Nordisk Film | Marja Pyykkö (ohj.); Misa Palander (käs.); Armi Toivanen, Anna-Maija Tuokko, Ria Kataja, Matleena Kuusniemi, Samuli Edelmann | Komedia |  |
| H E L M I K U U | 15 | Ant-Man and the Wasp: Quantumania | Marvel Studios | Peyton Reed (ohj.); Jeff Loveness (käs.); Paul Rudd, Evangeline Lilly, Jonathan Majors, Michelle Pfeiffer, Michael Douglas, Kathryn Newton, David Dastmalchian, William Jackson Harper, Katy O’Brian, Bill Murray | Supersankari |  |
| H E L M I K U U | 17 | Risto Räppääjä ja villi kone | Nordisk Film / Solar Films | Maria Sid (ohj.); Sinikka Nopola, Tiina Nopola, Emma Nopola (käs.); Otso Törmälä, Meri Lahikainen, Minka Kuustonen, Jenni Kokander, Ylermi Rajamaa | Lapset |  |
| M A A L I S K U U | 3 | Creed III | Warner Bros. Pictures / Metro-Goldwyn-Mayer | Michael B. Jordan (ohj.); Keenan Coogler, Zach Baylin (käs.); Michael B. Jordan, Tessa Thompson, Jonathan Majors, Wood Harris, Florian Munteanu, Phylicia Rashād | Urheilu / Draama |  |
| M A A L I S K U U | 10 | Asterix ja Obelix lohikäärmeiden valtakunnassa | Pathé Distribution | Guillaume Canet (ohj.); Philippe Mechelen, Julien Hervé (käs.); Guillaume Canet, Gilles Lellouche | Seikkailu / Komedia |  |
| M A A L I S K U U | 15 | Shazam! Fury of the Gods | Warner Bros. / DC Studios | David F. Sandberg (ohj.); Henry Gayden, Chris Morgan (käs.); Zachary Levi, Asher Angel, Jack Dylan Grazer, Rachel Zegler, Adam Brody, Ross Butler, Meagan Good, Lucy Liu, Djimon Hounsou, Helen Mirren | Supersankari |  |
| M A A L I S K U U | 22 | John Wick: Chapter 4 | Lionsgate / Summit Entertainment | Chad Stahelski (ohj.); Shay Hatten, Michael Finch (käs.); Keanu Reeves, Donnie Yen, Bill Skarsgård, Laurence Fishburne, Hiroyuki Sanada, Shamier Anderson, Lance Reddick, Rina Sawayama, Scott Adkins, Clancy Brown, Natalia Tena, Marko Zaror, Ian McShane | Trilleri |  |
| M A A L I S K U U | 31 | Dungeons & Dragons: Honor Among Thieves | Paramount Pictures | Jonathan Goldstein, John Francis Daley (ohj./käs.); Michael Gilio (käs.); Chris Pine, Michelle Rodríguez, Regé-Jean Page, Justice Smith, Sophia Lillis, Hugh Grant | Fantasia / Seikkailu |  |
Ensi-iltoja > Heinä–syyskuu

| Ensiesitys | Ensiesitys | Nimi | Tuotantoyhtiö | Näyttelijät ja tuotantoryhmä | Tyylilaji | Läh>  |
| --- | --- | --- | --- | --- | --- | --- |
| H E I N Ä K U U | 4 | Sound of Freedom | Santa Fe Films | Alejandro Monteverde (ohj.); Alejandro Monteverde, Rod Barr (käs.); Jim Caviezel, Mira Sorvino, Bill Camp | Toiminta |  |
| H E I N Ä K U U | 7 | Elemental | Pixar | Peter Sohn (ohj.); John Hoberg, Kat Likkel, Brenda Hsueh (käs.); Leah Lewis, Mamoudou Athie, Ronnie del Carmen, Shila Ommi, Wendi McLendon-Covey, Catherine O’Hara, Mason Wertheimer, Joe Pera, Matt Yang King | Animaatio |  |
| H E I N Ä K U U | 12 | Mission: Impossible – Dead Reckoning Part One | Paramount Pictures / Skydance Media | Christopher McQuarrie (ohj./käs.); Erik Jendresen (käs.); Tom Cruise, Hayley Atwell, Ving Rhames, Simon Pegg, Rebecca Ferguson, Vanessa Kirby, Henry Czerny | Toimintaseikkailu |  |
| H E I N Ä K U U | 21 | Barbie | Warner Bros. / Heyday Films | Greta Gerwig (ohj./käs.); Noah Baumbach (käs.); Margot Robbie, Ryan Gosling, America Ferrera, Kate McKinnon, Issa Rae, Rhea Perlman, Will Ferrell | Komedia |  |
| H E I N Ä K U U | 21 | Oppenheimer | Universal Pictures | Christopher Nolan (ohj./käs.); Cillian Murphy, Emily Blunt, Matt Damon, Robert Downey Jr., Florence Pugh | Elämäkerta |  |
| E L O K U U | 4 | The Meg 2: The Trench | Warner Bros. | Ben Wheatley (ohj.); Jon Hoeber, Erich Hoeber, Dean Georgaris (käs.); Jason Statham, Wu Jing, Sophia Cai, Page Kennedy, Sergio Peris-Mencheta, Skyler Samuels, Cliff Curtis | Tieteis / Toiminta |  |
| E L O K U U | 11 | Haunted Mansion | Walt Disney Pictures | Justin Simien (ohj.); Katie Dippold (käs.); Lakeith Stanfield, Tiffany Haddish, Owen Wilson, Danny DeVito, Rosario Dawson, Dan Levy, Jamie Lee Curtis, Jared Leto | Kauhu / Komedia |  |
| E L O K U U | 11 | Teenage Mutant Ninja Turtles: Mutant Mayhem | Paramount Pictures / Nickelodeon Movies | Jeff Rowe (ohj./käs.); Seth Rogen, Evan Goldberg, Dan Hernandez, Benj Samit (käs.); Micah Abbey, Shamon Brown Jr., Nicolas Cantu, Brady Noon, Ayo Edebiri, Jackie Chan | Animaatio |  |
| E L O K U U | 18 | Blue Beetle | Warner Bros. / DC Studios | Ángel Manuel Soto (ohj.); Gareth Dunnet-Alcocer (käs.); Xolo Maridueña, Adriana Barraza, Damián Alcázar, Raoul Max Trujillo, Susan Sarandon, George Lopez | Supersankari |  |
| E L O K U U | 25 | Gran Turismo | Sony Pictures Releasing / Columbia Pictures / PlayStation Productions | Neill Blomkamp (ohj.); Jason Hall, Zach Baylin (käs.); David Harbour, Orlando Bloom, Archie Madekwe, Darren Barnet, Geri Halliwell Horner, Djimon Hounsou | Elämäkerta / Kasvu / Urheilu |  |
| S Y Y S K U U | 8 | Nunna II | Warner Bros. / New Line Cinema | Michael Chaves (ohj.); Ian Goldberg, Richard Naing, Akela Cooper (käs.); Taissa Farmiga, Jonas Bloquet, Storm Reid, Anna Popplewell, Bonnie Aarons | Kauhu |  |
| S Y Y S K U U | 15 | Venetsian aaveet | 20th Century Studios | Kenneth Branagh (ohj.); Michael Green (käs.); Kyle Allen, Kenneth Branagh, Camille Cottin, Jamie Dornan, Tina Fey, Jude Hill, Ali Khan, Emma Laird, Kelly Reilly, Riccardo Scamarcio, Michelle Yeoh | Mysteeri / Trilleri |  |
Ensi-iltoja > Loka-joulukuu

| Ensiesitys | Ensiesitys | Nimi | Tuotantoyhtiö | Näyttelijät ja tuotantoryhmä | Tyylilaji | Läh>  |
| --- | --- | --- | --- | --- | --- | --- |
| L O K A K U U | 6 | Manaaja: Uskon merkki | Universal Pictures / Blumhouse Productions / Morgan Creek Entertainment | David Gordon Green (ohj.); David Gordon Green, Peter Sattler (käs.); Leslie Odom Jr., Ellen Burstyn, Ann Dowd, Jennifer Nettles, Norbert Leo Butz, Lidya Jewett, Olivia Marcum. | Kauhu |  |
| L O K A K U U | 6 | Ryhmä Hau: Mahtielokuva | Paramount Pictures | Cal Brunker (ohj.); Cal Brunker, Bob Barlen (käs.); Mckenna Grace, Taraji P. Henson, Marsai Martin, Christian Convery, Kim Kardashian, North West, Saint West, James Marsden, Kristen Bell, Finn Lee-Epp. | Toiminta |  |
| L O K A K U U | 20 | Trolls: Bändi Koossa | Universal Pictures | Walt Dohrm (ohj.); Jonathan Aibel, Glenn Berger, Elizabeth Tippet (käs.); Anna Kendrick, Justin Timberlake, Zooey Deschanel, Christopher Mintz-Plasse, Icona Pop, Anderson .Paak, Ron Funches, Kenan Thompson, Kunal Nayyar, Eric André, Kid Cudi, Daveed Diggs, Troye Sivan, Camila Cabello, Amy Schumer, Andrew Rannells, RuPaul, ja Zosia Mamet | Musikaali |  |
| L O K A K U U | 27 | Five Nights at Freddy’s | Universal Pictures / Blumhouse Productions | Emma Tammi (ohj./käs.); Scott Cawthon, Seth Cuddeback (käs.); Josh Hutcherson, Elizabeth Lail, Piper Rubio, Mary Stuart Masterson, Matthew Lillard | Kauhu |  |
| M A R R A S  K U U | 8 | The Marvels | Marvel Studios | Nia DaCosta (ohj./käs.); Megan McDonnell, Elissa Karasik (käs.); Brie Larson, Teyonah Parris, Iman Vellani, Zawe Ashton, Park Seo-joon, Samuel L. Jackson | Supersankari |  |
| M A R R A S  K U U | 17 | Nälkäpeli: Balladi laululinnuista ja käärmeistä | Lionsgate | Francis Lawrence (ohj.); Michael Lesslie, Michael Arndt (käs.); Tom Blyth, Rachel Zegler, Hunter Schafer, Jason Schwartzman, Peter Dinklage, Josh Andrés Rivera, Viola Davis | Seikkailu / Tieteis |  |
| J O U U L U  K U U | 15 | Toive | Walt Disney Pictures | Chris Buck, Fawn Veerasunthorn (ohj.); Jennifer Lee (käs.); Ariana DeBose, Alan Tudyk, Chris Pine | Musikaali |  |
| J O U U L U  K U U | 15 | Muuttomatka | Illumination / Universal Pictures | Benjamin Renner (ohj.); Mike White (käs.); Kumail Nanjiani, Elizabeth Banks, Keegan-Michael Key, Awkwafina, David Mitchell, Carol Kane, Danny DeVito | Animaatio |  |
| J O U U L U  K U U | 22 | Vonkka | Warner Bros. | Paul King (ohj.); Simon Farnaby (käs.); Timothée Chalamet, Calah Lane, Keegan-Michael Key, Paterson Joseph, Matt Lucas, Mathew Baynton, Sally Hawkins, Rowan Atkinson, Jim Carter, Tom Davis, Olivia Colman, Hugh Grant | Fantasia / Musikaali |  |
Aiheesta muualla

Elokuvavuosi 2023 Internet Movie Databasessa (englanniksi)
Kansainvälinen painonnostoliitto

| Kansainvälinen painonnostoliitto> International Weightlifting Federation |
| --- | --- |

Laji:   painonnosto 
Tyyppi:  urheilujärjestö
Toimialue:  kansainvälinen
Lyhenne:  WA
Perustettu:  1905 (1920)
Sijainti:   Lausanne, Sveitsi
Presidentti:  Mohammed Jalood
Jäsenyydet:   Kansainvälinen olympiakomitea 
Aiheesta muualla
Sivusto
Infobox OKVirheellinen NIMI-arvo: 
Kansainvälinen painonnostoliitto (engl. International Weightlifting Federation, IWF) on kansainvälinen painonnoston kattojärjestö. IWF koostuu 192 kansallisesta liitosta, jotka toimivat maailmanlaajuisesti viidellä mantereella. Painonnosto oli yksi ensimmäisistä urheilulajeista, jotka otettiin mukaan jo ensimmäisiin nykyaikaisiin olympialaisiin 1896. IWF:n päämaja sijaitsee Lausannessa, Sveitsissä.
Kansainvälinen painonnostoliitto perustettiin vuonna 1904 nimellä Amateur-Athleten-Weltunion. Vuonna 1913 perustettiin edelleen Internationaler Amateur Verband für Schwerathletik (IAVS), joka ei toiminut pitkään ennen ensimmäisen maailmansodan puhkeamista. Saksalaisvetoisen IAVS:n perustettiin vuonna 1920 ranskalaisjohdolla uusi Kansainvälinen painonnostoliitto FIH. Samalla lajiliitto teki lopullisen pesäeron painiin. Vuodesta 1972 lähtien liitto on käyttänyt englanninkielistä lyhennystä IWF. IWF laskee perustamisajankohdakseen vuoden 1905.
Johanna Jurva

Johanna Jurva elokuussa 2011.
Johanna Maria-Kaarina Jurva (o.s. Kotaviita, s. 16. toukokuuta 1977 Vantaa) on suomalainen lähihoitaja ja perussuomalainen entinen kansanedustaja (2011–2015). Hän on Vantaan kaupunginvaltuutettu ja tuli valituksi eduskuntaan Uudenmaan vaalipiiristä vuoden 2011 vaaleissa 2970 äänellä, mutta putosi seuraavissa vaaleissa.
Jurva asuu avoliitossa kansanedustaja Jari Ronkaisen kanssa.
Aiheesta muualla

Jurvan kotisivut (Arkistoitu – Internet Archive)
.aspx Johanna Jurva Suomen kansanedustajat. Eduskunta.
| n k Perussuomalaisten kansanedustajat 2011–2015 |
| --- | --- |
Eduskuntaryhmä (39):  Eerola  Elomaa  Hakkarainen  Halla-aho (2011–2014)  Heikkilä  Hirvisaari (2011–2013)  Hongisto  Immonen  Jalonen  Joutsenlahti  Jurva  Juvonen  Jääskeläinen  Kettunen  Kivelä  Kokko  Koskela (2011–2014)  Lindström  Lohela  Louhelainen  Mattila  Mäkipää  Mäntylä  Mölsä  Niikko  Niinistö  Oinonen  Packalén  Raatikainen (2014–2015)  Ruohonen-Lerner  Saarakkala  Soini  Soukola  Tolppanen  Tossavainen  Turunen  Tuupainen  Virtanen  Vähämäki  Väätäinen 
Huomautukset: 1 2  Jussi Halla-aho valittiin Euroopan parlamentin jäseneksi toukokuussa 2014, jolloin hänen tilalleen eduskuntaan nousi Mika Raatikainen.  ↑  James Hirvisaari erotettiin perussuomalaisista lokakuussa 2013.  ↑  Laila Koskela erosi perussuomalaisista marraskuussa 2014 ja liittyi keskustan eduskuntaryhmään.  
| n k Uudenmaan vaalipiirin kansanedustajat 2011–2015 |
| --- | --- |
Kansanedustajat (35):  Blomqvist  Brax  Feldt-Ranta  Gestrin  Guzenina-Richardson  Harkimo  Ihalainen  Jungner  Jurva  Juvonen  J. Jääskeläinen  P. Jääskeläinen  Kaikkonen  Karimäki  Katainen (2011–2014)  Kauma  Kuusisto  Lauslahti  Lehti  Lehtomäki  Lepomäki (2014-2015)  Lindtman  Matikainen-Kallström  Mäkelä  Mäkinen  Niikko  Niinistö  Nylander  Ruohonen-Lerner  Saarinen  Soini  Stubb  Toivola  Tolvanen  Uotila  Vahasalo 
| --- | --- |
Auktoriteettitunnisteet: Henkilöt :  Eduskunta
Aaltomonninen

| Aaltomonninen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Panssarimonnit Callichtyidae
Suku::  Monniset Corydoras
Laji::  undulatus
Kaksiosainen nimi
 Corydoras undulatus  Regan, 1912 
Infobox OKNimi-testi OK: 
Aaltomonninen (Corydoras undulatus) on panssarimonnien heimoon kuuluva kalalaji. Charles Tate Regan kuvasi lajin ensimmäisenä vuonna 1912.
Ulkonäkö ja koko

Monnisille on tyypillistä, että urokset ja naaraat eroavat selvästi väriltään. Aaltomonnisen urokset tulevat hyvin tummiksi ja niissä on kirkkaita pisteitä. Lajin uros voi kasvaa pisimmillään noin 5 senttimetrin mittaiseksi.
Levinneisyys ja elinympäristö

Laji elää Etelä-Brasiliassa, Argentiinassa ja Uruguayssa Parana-joen rannikkovesissä Etelä-Amerikassa. Se viihtyy parhaiten vedessä, jonka pH-arvo on 6–8.
Käyttäytyminen ja lisääntyminen

Aaltomonninen on eloisa ja sävyisä parvessa viihtyvä kala. Sen viljely on melko helppoa, ja munamäärä voi olla jopa 300.
Ilmari Helenius

Maaherra Ilmari Helenius vuonna 1941.
Ilmari Veikko Helenius (19. lokakuuta 1879 Kurkijoki – 22. marraskuuta 1944) oli Helsingin poliisimestari ja usean läänin maaherra.
Elämä

Helenius kirjoitti ylioppilaaksi Viipurin reaalilyseosta 1900 ja valmistui Jelisavetgradin ratsuväen sotakoulusta 1902. Työuransa hän aloitti leskikeisarinnan Pihkovan henkirakuunarykmentin kornettina 1902–1909, toimi sitten Helsingin poliisilaitoksen opetusupseerina 1909–1911 ja oli Uudenmaan pankin palveluksessa kolme vuotta. Helenius otti osaa ensimmäiseen maailmansotaan ja sodasta palattuaan hän oli Terijoen poliisimestari 1917, Helsingin virkaatekevä poliisimestari 1917 ja vakinaisena 1918. Uudenmaan läänin virkaatekevänä maaherrana hän oli 1920 ja 1922, erittäin lyhytikäisen Petsamon läänin ainoana maaherrana 1921, Turun ja Porin läänin maaherra 1922–1932 ja Uudenmaan läänin maaherrana 1932–1944. Lisäksi Helenius toimi vapaussotaa valmistelleen sotilaskomitean jäsenenä 1917, etsivän keskuspoliisin uudistuskomitean puheenjohtajana 1922 ja poliisiasiainneuvottelukunnan puheenjohtajana 1933–1934. Suomen armeijan everstiksi Helenius ylennettiin 1918 ja kenraalimajuriksi 1922.
Perhe

Ilmari Heleniuksen vanhemmat olivat kamarineuvos Viktor Helenius ja Eine Matilda Lindh. Hän oli naimisissa vuodesta 1907 Bertha von Oelsenin kanssa.
Ilmari Heleniuksen kanssa samaan hautaan Helsingin Hietaniemen hautausmaalle on haudattu hänen poikansa Hans-Günther Helenius (s. 1911), joka hukkui neitsytmatkallaan olleen M/S Johanna Thordénin haaksirikossa Skotlannin vesillä tammikuussa 1937. Aluksella olleista 38 henkilöstä pelastui vain kahdeksan, ja aluksen hylky löydettiin vasta vuonna 1969.